
Parlamentul  României

Camera  Deputaţilor
Comisia pentru sănătate  şi familie
          Nr. 28 /63 /  26 martie 2012                                   

BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege privind aprobarea Ordonanţei Guvernului nr.2/2011 pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului (PLx 202/2011), adoptat de către Senat în şedinţa din 20 aprilie 2011, în calitate de primă Cameră sesizată şi trimis Comisiei pentru examinare, în fond, cu adresa nr.PL-x 202 din 26 aprilie 2011, Camera Deputaţilor fiind Cameră Decizională.

La întocmirea raportului, Comisia a avut în vedere avizul Consiliului Legislativ nr.47/17.01.2011, avizul  Comisiei juridice, de disciplină şi imunităţi nr.PL-x 202/10 mai 2011, avizul Comisiei pentru buget, finanţe şi bănci nr.22/157/11.05.2011, avizul Comisiei pentru învăţământ, ştiinţă, tineret şi sport nr.29/3 mai 2011, avizul Comisiei pentru muncă şi protecţie socială nr.27/215/12 mai 2011, precum şi punctul de vedere al Ministerului Sănătăţii nr.13369/12 martie 2012.
În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 73 din Constituţia României, republicată.
VICEPREŞEDINTE,
CRISTINA ELENA DOBRE

[image: image2.png]



Parlamentul  României

Camera  Deputaţilor
Comisia pentru sănătate  şi familie
                                                                      Nr. 28/63 /26  martie 2012
R A P O R T 

asupra proiectului de Lege privind aprobarea Ordonanţei Guvernului nr.2/2011 pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului 
(PLx 202/2011)
1. Cu adresa nr.PLx 202 din 26 aprilie 2011, Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei deputaţilor, republicat, cu dezbaterea  proiectului de Lege privind aprobarea Ordonanţei Guvernului nr.2/2011 pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului (PLx 202/2011), adoptat de către Senat în şedinţa din 20 aprilie 2011, în calitate de primă Cameră sesizată, Camera Deputaţilor fiind Cameră Decizională.

La întocmirea raportului, Comisia a avut în vedere avizul Consiliului Legislativ nr.47/17.01.2011, avizul  Comisiei juridice, de disciplină şi imunităţi nr.PL-x 202/10 mai 2011, avizul Comisiei pentru buget, finanţe şi bănci nr.22/157/11.05.2011, avizul Comisiei pentru învăţământ, ştiinţă, tineret şi sport nr.29/3 mai 2011, avizul Comisiei pentru muncă şi protecţie socială nr.27/215/12 mai 2011, precum şi punctul de vedere al Ministerului Sănătăţii nr.13369/12 martie 2012.
2. Proiectul de lege are ca obiect  de reglementare modificarea şi completarea Ordonanţei Guvernului nr.18/2009 privind organizarea şi funcţionarea rezidenţiatului, urmărind acordarea dreptului de practică limitată absolvenţilor cu diplomă de licenţă ai facultăţii de medicină, începând cu promoţia 2005, care nu au promovat examenul de rezidenţiat.
3.   Comisia pentru sănătate şi familie a dezbătut proiectul de lege în şedinţa din 20 martie 2012. La lucrările comisiei au participat 9 deputaţi dintre cei 17 membri.  Din partea Ministerului Sănătăţii, a participat, în calitate de invitat, dl.Cristian Anton Irimie, secretar de stat. Raportul comisiei  a fost adoptat cu unanimitate de voturi ( 9 voturi pentru ).

   În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 73 din Constituţia României, republicată.
4.  Având în vedere cele prezentate mai sus, Comisia pentru sănătate şi familie propune Plenului Camerei Deputaţilor adoptarea proiectului de Lege privind aprobarea Ordonanţei Guvernului nr.2/2011 pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului (PLx 202/2011), cu amendamentele prezentate în anexă.

VICEPREŞEDINTE,

CRISTINA ELENA DOBRE
Întocmit, 

Livia Spînu – consilier parlamentar

Cristina Bologan – consultant parlamentar
I. AMENDAMENTE ADMISE

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	  1.
	___
	Titlul Legii

Lege privind aprobarea Ordonanţei Guvernului nr.2/2011 pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului

	Nemodificat.
	

	2.
	   ___


	Articol unic. – Se aprobă Ordonanţa Guvernului nr.2 din 26 ianuarie 2011 pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului, adoptată în temeiul art.1 pct.II.4 din Legea nr.274/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.77 din 31 ianuarie 2011, cu următoarele modificări şi completări:

	Articol unic. – Se aprobă Ordonanţa Guvernului nr.2 din 26 ianuarie 2011 pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului, adoptată în temeiul art.1 pct.II.4 din Legea nr.274/2010 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.77 din 31 ianuarie 2011.

	Pentru respectarea normelor de tehnică legislativă.

	3.
	Articol unic. - Ordonanţa Guvernului nr. 18/2009 privind organizarea şi finanţarea rezidenţiatului, publicată în Monitorul Oficial al României, Partea I, nr. 601 din 31 august 2009, se modifică şi se completează după cum urmează:


	Nemodificat.
	Nemodificat.
	

	4.
	Titlul ordonanţei

Ordonanţă pentru modificarea şi completarea Ordonanţei Guvernului nr.18/2009 privind organizarea şi finanţarea rezidenţiatului


	Nemodificat. 
	Nemodificat.
	

	  5.
	1. La articolul 2, alineatul (1) se modifică şi va avea următorul cuprins: 

   "Art. 2. - (1) Rezidenţiatul se organizează în următoarele forme: pe locuri şi pe posturi şi are o durată cuprinsă între 3 si 7 ani, în funcţie de specialitate." 


	1. La articolul unic punctul 1 articolul 2, alineatul (1) va avea următorul cuprins:
„Art.2.- (1) Rezidenţiatul se organizează pe locuri şi pe posturi şi are o durată cuprinsă între 3 şi 6 ani, în funcţie de specialitate.”


	Se elimină.
	

	6.
	   2. Articolul 3 se modifică şi va avea următorul cuprins: 

  
 "Art. 3.- (1) Ministerul Sănătăţii organizează admiterea în rezidenţiatul pe locuri şi pe posturi, prin concurs naţional, cu tematică şi bibliografie unică, în temeiul unei metodologii aprobate prin ordin al ministrului sănătăţii şi al ministrului educaţiei, cercetării, tineretului şi sportului. 

   (2) Concursul naţional prevăzut la alin. (1) se poate desfăşura la nivelul centrelor universitare pe baza acordului dintre Ministerul Sănătăţii, Ministerul Educaţiei, Cercetării, Tineretului şi Sportului şi universităţile de medicină şi farmacie. 

   
(3) Rezultatele concursului naţional de rezidenţiat pe locuri şi pe posturi se confirmă prin ordin al ministrului sănătăţii." 


	2. La articolul unic punctul 2, articolul 3 va avea următorul cuprins:
„Art.3.- (1) Ministerul Sănătăţii organizează admiterea în rezidenţiatul pe locuri şi pe posturi, prin concurs naţional, cu tematică, bibliografie şi subiecte unice, în temeiul unei metodologii aprobate prin ordin al ministrului sănătăţii şi al ministrului educaţiei, cercetării, tineretului şi sportului.

(2) Concursul naţional prevăzut la alin.(1) se desfăşoară la nivelul centrelor universitare stabilite printr-un acord între Ministerul Sănătăţii, Ministerul Educaţiei, Cercetării, Tineretului şi Sportului şi universităţi.

(3) Rezultatele concursului naţional de rezidenţiat pe locuri şi pe posturi se confirmă prin ordin al ministrului sănătăţii, iar cei care promovează concursul devin rezidenţi în specialitatea respectivă.”

	Se elimină.
	

	7.

	   3. La articolul 4, alineatul (1) se modifică şi va avea următorul cuprins: 

 "Art. 4. - (1) Pentru înscrierea la concursul de rezidenţiat pe locuri şi pe posturi se percepe o taxă, al cărei cuantum se stabileşte prin ordin al ministrului sănătăţii." 
	Nemodificat.


	Nemodificat.


	

	8.
	____
	3. La articolul unic, după punctul 3 se introduce un nou punct, pct.31, cu următorul cuprins:

„31. La articolul 4, alineatul (3) va avea următorul cuprins:

(3) Şcoala Naţională de Sănătate Publică, Management şi Perfecţionare în Domeniul Sanitar Bucureşti poate utiliza colaboratori în condiţiile legii.”


	Se elimină.
	

	9.
	   4. La articolul 4, după alineatul (3) se introduce un nou alineat, alineatul (4), cu următorul cuprins: 

   "(4) Pentru organizarea şi desfăşurarea concursului naţional de rezidenţiat, Ministerul Sănătăţii poate încheia contracte cu universităţile de medicină şi farmacie în baza cărora se stabilesc atât obligaţiile şi responsabilităţile părţilor, cât şi sumele ocazionate de cheltuielile de organizare şi desfăşurare, suportate din taxa de înscriere la concurs." 


	4. La articolul unic punctul 4 articolul 4, alineatul (4) va avea următorul cuprins:
„(4) Pentru organizarea şi desfăşurarea concursului naţional de rezidenţiat, Ministerul Sănătăţii încheie contract cu universitatea de medicină şi farmacie care organizează rezidenţiatul, în baza căruia se stabilesc atât obligaţiile şi responsabilităţile părţilor, cât şi sumele ocazionate de cheltuielile de organizare şi desfăşurare suportate din taxa de înscriere la concurs.”


	Se elimină.
	

	10.
	  ___

5. La articolul 13, alineatele (3) si (4) se abrogă.
	5. La articolul unic, după punctul 4 se introduce un nou punct, pct.41, cu următorul cuprins:
„41. La articolul 13, alineatul (1) va avea următorul cuprins:

Art.13.- (1) Cheltuielile de personal aferente rezidenţilor se suportă în totalitate de la bugetul de stat, prin bugetul Ministerului Sănătăţii, inclusiv gărzile prevăzute în programul de lucru, în limita duratei maxime prevăzute pentru specialitatea pentru care optează.”

Nemodificat.


	Se elimină.
Nemodificat.


	

	11.
	   6. La articolul 22, după alineatul (1) se introduc trei noi alineate, alineatele (11)-(13), cu următorul cuprins: 

   "(11) Medicii din promoţia 2005 şi ulterioare care nu au fost confirmaţi medici rezidenţi beneficiază de competenţe limitate şi pot fi încadraţi în unităţi sanitare publice şi private, precum şi în cabinetele medicilor de familie, în funcţia de medic. Încadrarea şi salarizarea se fac în condiţiile legii. 

 
  (12) Medicii cu competenţe limitate nu pot fi încadraţi în serviciile de ambulanţă şi nu pot intra în relaţie contractuală directă cu casele de asigurări de sănătate. 

  
 (13) Activităţile medicului cu competenţe limitate se stabilesc de către Ministerul Sănătăţii în colaborare cu Colegiul Medicilor din România şi se aprobă prin ordin al ministrului sănătăţii." 


	6. La articolul unic punctul (6) articolul 22,alineatele (11) şi (13) vor avea următorul cuprins:
„(11) Medicii din promoţia 2005 şi ulterioare care nu au fost confirmaţi medici rezidenţi sau sunt în afara pregătirii de rezidenţiat beneficiază de competenţe limitate şi pot fi încadraţi în unităţi sanitare publice şi private, precum şi în cabinetele medicilor de familie, în funcţia de medic. Încadrarea şi salarizarea medicilor cu competenţe limitate se fac în condiţiile legii, după obţinerea certificatului de membru al Colegiului Medicilor din România. Caracterul limitat al competenţei se va specifica în certificatul de membru al Colegiului Medicilor din România.
………………………………
(13) Activităţile medicului şi competenţele medicului cu competenţe limitate se stabilesc de către Ministerul Sănătăţii, se avizează conform de către Colegiul Medicilor din România şi se aprobă prin ordin al ministrului sănătăţii.”


	Se elimină.

	

	12.
	7. La articolul 22, alineatele (3)-(5) se modifică şi vor avea următorul cuprins: 

   "(3) Medicii specialişti aflaţi în situaţie de reconversie profesională pot obţine certificatul de medic specialist în specialităţile: medicină de familie, sănătate publică şi management, epidemiologie sau igienă, după efectuarea unui stagiu de pregătire de minimum 6 luni în unităţi sanitare acreditate pentru pregătirea în rezidenţiat şi după promovarea examenului de medic specialist organizat de Ministerul Sănătăţii. 

   (4) In vederea aplicării prevederilor alin. (3), Ministerul Sănătăţii şi Colegiul Medicilor din România analizează în ce măsură formarea de medic specialist, precum şi experienţa profesională însuşită pot înlocui formarea prin rezidenţiat în specialităţile medicină de familie, sănătate publică şi management, epidemiologie sau igienă şi stabilesc durata stagiului de pregătire care urmează a fi efectuat. 

   (5) Durata şi conţinutul pregătirii în specialităţile prevăzute la alin. (3) se stabilesc potrivit prevederilor art. 10 alin. (3).  Prezentarea la examenul de medic specialist se aproba de către Ministerul Sănătăţii." 


	7. La articolul unic, punctul 7 se abrogă.

	Se elimină.
	

	13.
	   8. După articolul 22 se introduce un nou articol, articolul 221, cu următorul cuprins: 

   "Art. 221. - (1) Medicii rezidenţi pot exercita activităţile medicale din domeniul specialităţii de confirmare cu respectarea limitelor de competenţă corespunzătoare nivelului de formare al anului de pregătire în care se află. Depăşirea limitelor de competenţă se sancţionează conform legii. 

   (2) Limitele de competenţă corespunzătoare nivelului de formare al anului de pregătire pentru medicii rezidenţi se stabilesc de către Ministerul Sănătăţii în colaborare cu Colegiul Medicilor din România, cu respectarea curriculumului de pregătire, la propunerea comisiilor de specialitate şi se aprobă prin ordin al ministrului sănătăţii. 

   (3) Începând cu anul III de pregătire în specialitate, medicii rezidenţi pot fi incluşi în linia de gardă efectuată în specialitatea în care au fost confirmaţi, cu excepţia liniei I de gardă şi în afara programului normal de lucru. Activitatea rezidenţilor incluşi în linia de gardă se desfăşoară pe răspunderea şi sub supravegherea medicului titular de gardă. 

   (4) Începând cu anul IV de pregătire în specialitate, medicii rezidenţi pot fi incluşi în linia I de gardă efectuată în specialitatea în care au fost confirmaţi, în afara programului normal de lucru, cu respectarea limitelor de competenţă prevăzute la alin. (2), sub supravegherea unui medic specialist sau primar care efectuează garda la domiciliu şi care a fost desemnat în acest sens de către şeful de secţie. 

   (5) Coordonatorul de rezidenţiat, respectiv directorul de program, precum si îndrumătorul de rezidenţiat pot desemna medici rezidenţi titulari în linia de gardă, cu acordul scris al acestora, la solicitarea unităţii sanitare unde se efectuează garda în afara timpului normal de lucru. 

   (6) Medicii rezidenţi care efectuează gărzi în afara programului normal de lucru sunt salarizaţi pentru această activitate de către unitatea sanitară unde efectuează garda, cu respectarea prevederilor legale." 


	8. La articolul unic punctul 8 articolul 221, alineatul (6) va avea următorul cuprins:
„(6) Medicii rezidenţi care efectuează gărzi în afara programului de lucru şi peste numărul de gărzi prevăzut în programul de pregătire în specialitate sunt salarizaţi pentru această activitate de către unitatea sanitară unde efectuează garda, cu respectarea prevederilor legale.”

	Se elimină.
	

	14.
	   9. După articolul 24 se introduce un nou articol, articolul 241, cu următorul cuprins: 

   "Art. 241. - În vederea desfăşurării activităţilor medicale specifice, medicii cu competenţe limitate, precum şi medicii rezidenţi care efectuează gărzi potrivit art. 221 încheie asigurare de răspundere civilă profesională, potrivit legii." 

___

___

___
	9. La articolul unic punctul 9 articolul 241, după alineatul (1) se introduc trei noi alineate, alin.(2)-(4), cu următorul cuprins:
„(2) Pe perioada rezidenţiatului, medicii rezidenţi sunt membri ai Colegiului Medicilor din România, fiind înregistraţi sau, după caz, transferaţi la colegiul în raza căruia se află unitatea medicală în care se desfăşoară pregătirea practică.

(3) Calitatea de rezident şi specialitatea în care urmează rezidenţiatul se înscriu în certificatul de membru al colegiului Medicilor din România.

(4) Medicii rezidenţi răspund în limita competenţelor atribuite de lege, stabilite prin fişa postului sau delegate de medicul coordonator, supraveghetor sau de şeful gărzii ori de medicul din gardă căruia rezidentul îi este subordonat direct.”
	Se elimină.

